Hvis du bevæger dig rundt i Aalborg, skal du være opmærksom på, hvem du giver dine penge til. Der er nemlig trickindsamlere på spil.

Nordjyllands Politi har fået flere henvendelser om, at personer udgiver sig for at samle ind til indsamlinger, der slet ikke eksisterer. Det er hovedsageligt i og omkring Aalborg Storcenter og Aalborg centrum, du skal være særligt opmærksom på, hvilke indsamlinger, du vælger at støtte. Personerne beskrives som værende af udenlandsk herkomst, og politiet opfordrer til, at man ikke giver penge eller andre værdier til indsamlinger, der ikke er annonceret i medierne.